Κάρολος Δ΄ της Λωρραίνης

Ο Κάρολος Δ΄ (Charles IV de Lorraine, 5 Απριλίου 1604 - 18 Σεπτεμβρίου 1675) από τον Οίκο της Λωρραίνης ήταν Δούκας της Λωρραίνης (1625 - 1634), οπότε αναγκάστηκε να παραιτηθεί υπό Γαλλική πίεση υπέρ του νεώτερου αδελφού του. Έγινε δούκας για δεύτερη φορά (1661 - 1675) μετά την παραίτηση του μικρότερου αδελφού του Νικολάου Φραγκίσκου. 

Βιογραφία
Ήταν ο μεγαλύτερος γιος και διάδοχος του Φραγκίσκου Β΄ δούκα της Λωρραίνης και της συζύγου του Χριστίνας, κόρης του Παύλου κόμη του Ζαλμ.

Αναγκάστηκε να παραιτηθεί μετά την εισβολή των Γαλλικών στρατευμάτων λόγω της πολιτικής που ακολουθούσε εναντίον του καρδιναλίου Ρισελιέ που ήταν πρωθυπουργός του βασιλιά της Γαλλίας Λουδοβίκου ΙΓ΄ και ουσιαστικός κυβερνήτης της Γαλλίας εκείνη την εποχή. Εκείνη την εποχή ο Ρισελιέ του οποίου η πολιτική ήταν πάντα υπέρ της επέκτασης της Γαλλίας σε βάρος των Αψβούργων βρισκόταν σε σύγκρουση με τον δούκα της Ορλεάνης Γκαστόν, ο Κάρολος συμμάχησε με τον δούκα κάτι που εξόργισε τον Ρισελιέ. Εκείνη την εποχή η Λωρραίνη βρισκόταν υπό την επιρροή της Αγίας Ρωμαϊκής αυτοκρατορίας και του αυτοκράτορα της Αυστρίας Φερδινάνδου Β΄, ο Ρισελιέ βάδισε εναντίον του με στρατό αναγκάζοντας τον Κάρολο να παραιτηθεί υπέρ του μικρότερου αδελφού του (1634). Μπήκε στη στρατιωτική υπηρεσία του αυτοκράτορα, το 1651 κλήθηκε από μια Ιρλανδική αντιπροσωπεία προκειμένου να εξασφαλίσουν την υποστήριξη του στην προσπάθεια τους να υποστηρίξουν την χώρα τους από επικείμενη επίθεση της Αγγλίας. Βρήκε την πρόταση αρκετά δελεαστική αλλά όταν έφτασε στην Ιρλανδία συνάντησε την άρνηση των Ιρλανδών στρατηγών. Επανήλθε (1661) στο δουκάτο της Λωρραίνης ύστερα από την παραίτηση του μικρότερου αδελφού του Νικολάου Φραγκίσκου.

Τον Κάρολο Δ΄ διαδέχθηκε ο αδελφός του Νικόλαος-Φραγκίσκος.

Οικογένεια
Το 1621 νυμφεύτηκε την εξαδέλφη του Νικόλ, κόρη του Ερρίκου Β΄ δούκα της Λωρραίνης για λόγους διαδοχής: το 1624 απεβίωσε ο θείος του Ερρίκος Β' που ήταν πρωτότοκος και το μόνο τέκνο αυτού, η Νικόλ, ανακηρύχθηκε δούκισσα της Λωρραίνης. Το επόμενο έτος ο αδελφός του Ερρίκου Β΄, ο δευτερότοκος Φραγκίσκος Β΄ ισχυρίστηκε ότι το δουκάτο πηγαίνει μόνο σε άρρενες απογόνους και έγινε δούκας της Λωρραίνης· έξι ημέρες μετά παραιτήθηκε υπέρ του γιου του Καρόλου Δ΄. Η Νικόλ όμως δεν ήθελε να είναι δούκισσα με το σύζυγό της, αλλά μόνη της. Τότε το επόμενο έτος ο Κάρολος Δ΄ σκέφτηκε να ακυρώσει το γάμο του κατηγορώντας τον ιερέα που τους πάντρεψε για μαγεία. Επειδή δεν υπήρχαν αποδείξεις, η Αγία Έδρα δεν δέχθηκε το διαζύγιο και θεωρούσε τον γάμο σε ισχύ.

Παρ' όλα αυτά ο Κάρολος Δ΄ το 1637 νυμφεύτηκε τη Βεατρίκη ντε Κουζάνς, κόρη του Κλαύδιου-Φραγκίσκου βαρόνου του Μπελβουάρ και είχε τέκνα:
 Άννα 1639-170, παντρεύτηκε τον 4ο εξάδελφο του πατέρα της Φραγκίσκο-Μάριο δούκα του Ζουαγιέζ, πρίγκιπα του Λιλμπόν.
 Κάρολος-Ερρίκος 1649-1723, πρίγκιπας του Βωντεμόν και του Κομερσύ. Επειδή ο γάμος της μητέρας του δεν εθεωρείτο έγκυρος, δεν μπόρεσε να διαδεχθεί τον πατέρα του ως δούκας της Λωρραίνης.
 Φραγκίσκος-Ιωσήφ 1637-1638, Βεατρίκη 1636, απεβίωσαν νήπια.

Επειδή ο γάμος δεν ήταν έγκυρος, ο Κάρολος Δ΄ αφορίστηκε, έτσι αναγκάστηκε να χωρίσει το 1642. Το 1649 όμως γεννήθηκε ο Κάρολος-Ερρίκος, έτσι το 1663 νυμφεύτηκε πάλι τη Βεατρίκη ντε Κουζάνς, ώστε να νομιμοποιηθεί ο γιος του. Δύο εβδομάδες μετά η Βεατρίκη απεβίωσε.

Το 1665 έκανε τέταρτο γάμο με τη Μαρία Λουίζα του Ασπρεμόν, κόρη του Καρόλου κόμη του Ρέκεμ. Δεν απέκτησαν απογόνους.

Πρόγονοι

Παραπομπές

|-

Κάρολος Δ΄